З табою, кніга добрая
*Эдзі Агняцвет*

Я добрую кнігу,

Як свята, люблю.

Яна асвятляе

Людзей і зямлю.

На кожнай старонцы

Адкрыю сакрэт:

Там ветразь[[1]](#footnote-1) пад сонцам,

Таемны сусвет[[2]](#footnote-2).

*3 табою, кніга добрая,*

*Ідзём у новы век.*

*Ты — мужная і шчодрая,*

*Як добры чалавек.*

Калі падрастае

Адважны герой,

Ён прагна чытае,

Сябруе з табой.

Імклівы, трывожны

Расце будаўнік,

I жыць ён не можа

Без песень і кніг.

*3 табою, кніга добрая,*

*Ідзём у новы век.*

*Ты — мужная і шчодрая,*

*Як добры чалавек.*

Бяруць касманаўты

Любімы свой твор —

Ад роднае хаты

Да знойдзеных зор.

Каб там, на арбіце[[3]](#footnote-3),

I кнігі былі.

Вы кнігу любіце,

Сябры, на зямлі!

*3 табою, кніга добрая,*

*Ідзём у новы век.*

*Ты — мужная і шчодрая,*

*Як добры чалавек!*

1. *Ве́тразь* — парус. [↑](#footnote-ref-1)
2. *Сусве́т* — зямны шар; Зямля з усім, што існуе на ёй. [↑](#footnote-ref-2)
3. *Арбі́та* — шлях, па якім рухаецца нябеснае цела (напрыклад, штучны спадарожнік або касмічны карабель). [↑](#footnote-ref-3)